Σάρι από μετάξι Ρατζσάχι
Το **Μετάξι Ρατζσάχι** είναι το όνομα που δίνεται στα προϊόντα μεταξιού που παράγονται στο Ρατζσάχι του Μπαγκλαντές. Έχει τη φήμη του υφάσματος υψηλής ποιότητας για ενδύματα όπως το σάρι.

Ιστορία
-------

Σύμφωνα με καταγραφές, η αρχή της παραγωγής μεταξιού στην περιοχή έγινε τον 13ο αιώνα. Τότε ήταν γνωστό ως Βεγγαλικό μετάξι ή μετάξι Γάγγη. Η κυβέρνηση του Πακιστάν ξεκίνησε τη παραγωγή μεταξιού στο Ρατζσάχι το 1952. Το Εργοστάσιο Μεταξιού του Ρατζσάχι ήταν κρατικό εργοστάσιο που ιδρύθηκε το 1961. Το 1978 η ιδιοκτησία παραδόθηκε στο Συμβούλιο Σηροτροφικής Ανάπτυξης του Μπανγκλαντές. Από τότε, το εργοστάσιο εμφάνιζε απώλειες και έκλεισε στις 30 Νοεμβρίου 2002. Πριν 2002 το εργοστάσιο παρήγαγε 300 τόνους υφάσματος τον χρόνο. Το 2011 είχε πέσει στους 50 τόνους. Το 2011 ο υπουργός οικονομικών του Μπαγκλαντές, Αμπούλ Μαάλ Αμπντούλ Μουχίθ, εξέφρασε ενδιαφέρον για την επαναλειτουργία του εργοστασίου μεταξιού του Ρατζσάχι, αλλά η Επιτροπή Ιδιωτικοποίησης το αρνήθηκε.

Τύποι
-----

Ίνες μεταξιού Ρατζσάχι.
Το μετάξι Ρατζσάχι είναι σαν όλα τα άλλα είδη μεταξιού, καθώς παρασκευάζεται από τα κουκούλια του μεταξοσκώληκα. Οι πολύ λεπτές ίνες που προκύπτουν από αυτή τη διαδικασία καλύπτονται με σερικίνη, μια ειδική πρωτεΐνη. Υπάρχουν τρία κύρια είδη μεταξιού:

* Μετάξι μουριάς
* Μετάξι Έρι (μετάξι Έντι) και
* μετάξι Τασσάρ.

Ανάμεσα σε αυτές τις ποικιλίες, το μετάξι μουριάς είναι το καλύτερο και ως εκ τούτου είναι το πιο πολύτιμο.

Τα Σάρι από μετάξι Ρατζσάχι είναι ιδιαίτερα δημοφιλής στο Μπαγκλαντές. Το συγκεκριμένο είδος μεταξιού επίσης πωλείται ως ύφασμα για σχεδιαστές και είναι διαθέσιμο σε διάφορα χρώματα και σχέδια.

Σημασία
-------

Το 2011 υπήρχαν επτά εργοστάσια μεταξιού και το Ινστιτούτο Σηροτροφικής Έρευνας και Κατάρτισης του Μπανγκλαντές στο Ρατζσάχι. Το μεγαλύτερο μέρος του μεταξιού του Μπανγκλαντές παράγεται από την τοπική σηροτροφία. Περίπου 100.000 άτομα απασχολούνται άμεσα ή έμμεσα σε αυτό τον τομέα. Η Ένωση Βιομηχανιών και Εργατών Μεταξιού του Ρατζσάχι εκπροσωπεί τους εργαζόμενους στη βιομηχανία μεταξιού.

Γκαλερί
-------

* Κουκούλι από μετάξιΚουκούλι από μετάξι
* Κουκούλι από μετάξιΚουκούλι από μετάξι
* Κουκούλι από μετάξιΚουκούλι από μετάξι
* Κουκούλι από μετάξιΚουκούλι από μετάξι
* Ύφανση του μεταξιούΎφανση του μεταξιού
* Διακόσμηση σε μετάξι ΡατζσάχιΔιακόσμηση σε μετάξι Ρατζσάχι
*

Παραπομπές
----------

1. ↑  «Silk pyjamas, artworks, dinner set, leather bag set – Gifts from Bangladesh to India» (στα αγγλικά). *deccanchronicle.com/*. 2017-04-08.. Ανακτήθηκε στις 2017-04-20.
2. ↑  «Rajshahi's brand name 'Silky Rajshahi'». *The Financial Express Online Version*. Ανακτήθηκε στις 20 Απριλίου 2017.
3. ↑  «Silk of Bengal» (στα αγγλικά). *The Daily Star*. 2016-02-23.. Ανακτήθηκε στις 2017-04-23.
4. ↑  «Rajshahi Silk Factory to reopen this year» (στα αγγλικά). *The Daily Star*. 2011-06-20.. Ανακτήθηκε στις 2017-04-23.
5. ↑  «Rajshahi Silk Losing Shine» (στα αγγλικά). *The Daily Star*. 2011-06-13.. Ανακτήθηκε στις 2017-04-23.
6. ↑  «Muhith backs plan to revive Rajshahi Silk Factory» (στα αγγλικά). *The Daily Star*. 2011-08-19.. Ανακτήθηκε στις 2017-04-23.
7. ↑  «Reopening of Rajshahi Silk Factory uncertain | Dhaka Tribune». *archive.dhakatribune.com* (στα Αγγλικά). Αρχειοθετήθηκε από το πρωτότυπο στις 24 Απριλίου 2017. Ανακτήθηκε στις 23 Απριλίου 2017.
8. ↑  «The silk route» (στα αγγλικά). *The Daily Star*. 2014-07-08.. Ανακτήθηκε στις 2017-04-23.
9. ↑  «'Save Rajshahi silk industries from ruination'» (στα αγγλικά). *The Daily Star*. 2008-05-12.. Ανακτήθηκε στις 2017-04-23.